
Ystyriwch sut y gallech ddatblygu sgiliau mentergarwch neu greadigol eich dysgwyr trwy eich addysgeg chi eich hun. 

Beth yw Creadigrwydd? 
Diffiniadau a nodweddion gwahanol - 
Diffiniad Sharp (2004) o greadigrwydd yw ffordd o fynd i’r afael â datrys problemau a gall cael eu hymarfer mewn gwahanol feysydd. Mae’n ffaith wybyddus cynydda bwysigrwydd creadigrwydd yn gyson a chred Tan (2007), Lowe a Marriott (2012) a Fisher a Williams (2004) mai creadigrwydd yw’r hyn sy’n hanfodol ar gyfer ymdopi â dyfodol ansicr heddiw. Credir bod creadigrwydd yn rhywbeth gwerthfawr gan Desailly (2012) tra dadleua Cropley (2001) a Thorne (2007) ei fod yn anodd cymhwyso trefn ar greadigrwydd. Fodd bynnag dim ond uwcholeuo ei bwysigrwydd wna Donaldson (2015), damcaniaethwr hollbwysig ar gyfer addysg y dyfodol, wrth iddo ddatgan yn ei bedwar diben y ‘dylai ein holl blant a phobl ifanc ddod yn gyfranwyr mentrus, creadigol’.

Diffinia NACCCE (1999) dysgu ar gyfer creadigrwydd fel ‘defnyddio dulliau dychmygus i wneud dysgu’n fwy diddorol ac effeithiol’. Gwelir bod perthynas agos rhwng dysgu’n greadigol a dysgu ar gyfer creadigrwydd. Darganfyddodd Woods (1990) pedair nodwedd creadigrwydd a phedagogaidd, sef perthnasedd, perchnogaeth, rheolaeth ac arloesedd i ddangos sut mae’r ddau yn perthyn. Yn ôl Jeffrey a Woods (2003) yn fwy diweddar mae’r ymchwil hwn wedi’i ganolbwyntio ar effaith addysgu creadigol ar ddysgwyr, ei effeithiolrwydd, y creadigrwydd a ddaw gyda hwy i’r cyd-destun dysgu a’r creadigrwydd a gaiff eu hannog i ddatblygu trwy fod yn rhan o gyd-destun addysgu creadigol. Yn ogystal, datblygodd Russ (fel y dyfynnir yn Sharp, 2004) fodel yn egluro’r berthynas rhwng creadigrwydd a phrosesau seicolegol. Awgryma’i fodel bod y tair elfen ganlynol yn cael eu cynnwys ynddo. Y cyntaf yw nodweddion personoliaeth, megis amwysedd, chwilfrydedd a chymhelliant. Yr ail ydy prosesau emosiynol, fel darganfod pleser mewn her, a’r trydydd ydy galluoedd gwybyddol, er enghraifft meddwl ddargyfeiriol, sef yr allu i archwilio amryw o atebion posibl. 

Athrawon fel hwyluswyr: 
Ymhellach, dywed Tan (2007) gall creadigrwydd naill ai cael ei hannog neu ei ddigalonni a chredir gan lawer bod angen athrawon creadigol er mwyn sicrhau plant creadigol. (Cropley, 2001; Desailly, 2012; Fisher a Williams, 2004 a N.A.C.C.C.E, 1999). Er mwyn annog disgwylir i athrawon weithredu fel hwyluswyr gan ddywed Sharp (2004) dylai athrawon gweithredu fel hyfforddwyr, hwyluswyr a chefnogwyr o greadigrwydd yn hytrach na rheolwyr. Cefnoga Williams (2012) hyn trwy ddadlau mai rôl yr hwylusydd ydy arwain dysgwyr trwy broses o adeiladu gwybodaeth, rheoli amgylchoedd dysgu ar y cyd a dysgu hunan-gyfeiriedig maeth. Fodd bynnag, dadleua Malaguzzi (fel y dyfynnir yn Sharp, 2004) a Tegano et al (1991) fod gan oedolion y potensial i lesteirio cyfleoedd ar gyfer creadigrwydd drwy fod yn rhy ragnodol.

Dysgu’n Seiliedig ar Ymholi:
Yn gyntaf, cred Reeve (2006) a Steinbech a Stoeger (2016) dibynna hwyliau’r dysgwyr, eu cymhelliant a’u tebygolrwydd o weithio ar y cyfan yn rhannol ar ansawdd y gefnogaeth a’r amodau dysgu. O’u haralleirio dibynna’r ansawdd ac effeithiolrwydd hirdymor ar y person sy’n addysgu’r sgiliau ac yn ôl Tan (2007) a C.E.E.B.L (2010) mae’n rhaid i ddysgwyr fod yn ddysgwyr gydol oes. Y dull dysgu greadigol a dewiswyd yw dysgu’n seiliedig ar ymholi, (DSY). Yr addysgwr Americanaidd ac athronydd, Dewey (1933) a oedd yn bennaf gyfrifol am hyrwyddo ‘dysgu trwy wneud’ ac yn ôl Spronken-Smith (dim dyddiad) wedi’u dylanwadu gan Dewey mabwysiadwyd dysgu’n seiliedig ar ymholi gan nifer o ysgolion ac athrawon yn yr 1970au.

Dysgu’n Seiliedig ar Ymholi a’i nodweddion creadigol. 
Yn ôl C.E.E.B.L (2010) un o’i brif nodweddion yw bod y dysgu’n ganolbwyntiedig ar y dysgwr gyda phwyslais ar waith grŵp. Pwysleisir pwysigrwydd gwaith grŵp a chydweithio gan Malaguzzi (fel y dyfynnir yn Sharp, 2004: 8): “The most favourable situation for creativity seems to be interpersonal exchange, with negotiation of conflicts and comparison of ideas and actions being the decisive elements”. Mae’n hawdd i blant ddewis eu pwnc ymchwil wrth DSY, sy’n cael eu hargymell gan Tan (2007) a NACCCE (1999) gan nid yn unig datblygu gwybodaeth ydynt ond eu sgiliau arweinyddiaeth hefyd. Y brif ffocws byddai gadael i ddysgwyr gymryd perchnogaeth o’u gwaith eu hun gan bwysleisia Tan (2007) y gall athrawon hyrwyddo creadigrwydd trwy annog plant i weithio ar broblemau a phrosiectau eu hunain.

Hefyd cred Tan (2007) fod angen pwnc sy’n berthnasol i’r wers er mwyn arwain at brosiect llwyddiannus, ond fel arfer dechreua DSY gyda chwestiwn a dywed Oliver (2006) caiff sylw plant eu denu’n syth pan ddechreua ymholiad gyda chwestiwn. Felly helpa’r dull hwn plant i gadw’n ysgogol gan ddywed Harada a Yoshina (2004) a Bruner (1961) bod dysgu yn y fath modd yn cynyddu cymhelliant dysgwyr i ddysgu ac annog hunan gyfeiriad, sy’n berffaith gan y gellir dehongli creadigrwydd heddiw fel grymuso dysgwyr yn ôl Craft, Jeffrey a Leibling (2001) a N.A.C.C.C.E (1999). Uwcholeua Bruner (1961) rho’r dull yma wobrau cynhenid yn hytrach na anghynhenid gan adael plant yn barod i fynd i’r afael â unrhyw dasg.

Yn ychwanegol i hyn, y byddai’n syniad i ddefnyddio’r dull dysgu DSY yn fwy yn ystod sesiynau Gwyddoniaeth, oherwydd yn ôl N.A.C.C.C.E (1999) datblygwyd Gwyddoniaeth fel angerdd ar gyfer ymholi, darganfod ac arbrofi. Er enghraifft gall thema’r dosbarth fod ‘fi fy hun a phethau byw’ lle y canolbwyntir ar fwystfilod bach gan fod N.A.C.C.C.E (1999) yn argyhoeddedig bod plant ifanc yn egnïol ac yn gyson yn barod i brofi dymuniadau mynegiant corfforol a’r cyffro o ddod ar draws ac ymgysylltu â ffenomenau newydd. 

Gall blant efallai penderfynu yr hoffant gynnal ymholiad ar ‘sut i greu cynefin perffaith ar gyfer bwystfilod bach?’ i gyd-fynd â’r thema. Rôl yr hwyluswyr yma byddai cwestiynu’r dosbarth yn agored a’u herio o ran y strategaethau y byddant yn defnyddio a’u syniadau o sut i ddarganfod y canlyniad orau i’w cwestiwn ymchwil heb ollwng unrhyw wybodaeth eu hun. Uwcholeua Turner (2011) pwysigrwydd cwestiynu’n effeithiol a darganfyddodd Snape a Davies gwellodd ymateb plant pan ddarparwyd ysgogiadau ysgogi'r meddwl a gofynnwyd cwestiynau heriol gan athrawon, ond camwyd yn ôl pan fo hynny'n briodol.
Grandawa a chefnoga’r hwylusydd bob syniad unigryw ac ymateb gwahanol y dosbarth yma oherwydd dywed Cropley (2001) a Thorne (2007) mai’r athrawon sy’n maethu creadigrwydd yw’r rhai sy’n annog plant i ddysgu’n annibynnol a chredu yn eu hunain ac yn canmoli ddewrder gymaint â bod yn gywir. Anogir plant i fynegi syniadau gan Cropley (2001) hefyd, galluogaf ddysgwyr i sbarduno’u chwilfrydedd a phrofi eu damcaniaethau a’u syniadau gan gred N.A.C.C.C.E (1999) “teachers foster creativity by developing some of the common capacities and sensitivities of creativity such as curiosity”. Efallai penderfyna rhai i chwilio am y trychfilod a gweld lle maent yn cuddio’n amlach. Fodd bynnag mae’n bwysig adael plant i fynd yn anghywir neu geisio sawl strategaeth gan glodfori amwysedd plant oherwydd dangosa darganfyddiadau Snape a Davies ymateba plant yn fwy creadigol pan anoga athrawon iddynt ddysgu o’u camgymeriadau, ofyn cwestiynau a mynegi eu syniadau unigryw. Mae Tan (2007) yn argyhoeddedig bod angen i athrawon gofio ei fod yn rhan bwysig o greadigrwydd i gydnabod camgymeriad ac i roi cyfle i blant i ailddiffinio’u syniadau. At hyn, mae yna heriau ar gyfer yr hwylusydd hefyd gan noda Kahn ac O’Rourke (2005) fod angen gwybodaeth pwnc cadarn ar hwylusydd ac mae’r rôl yn gofyn am lawer o gynllunio. 

Amgylchedd dysgu cyfoethog: 
I ddilyn, yn ôl Fagan et al (2017) gofynna DSY am amgylchedd dysgu cyfoethog. Felly yn syth cymera hwn blant i ffwrdd o’r amgylcheddau dysgu mwy traddodiadol. Cred Robinson (fel y dyfynnir yn Sharp, 2004) fod gan bawb yr allu i fod yn greadigol ond eu bod wedi’u caffael y sgiliau perthnasol a bod yr amodau’n gywir. Y cwestiwn canolog i’w hystyried ac ymdrin ag ef felly yw ‘a ydy rhai amgylchoedd yn fwy dargludol i hyrwyddo creadigrwydd plant na eraill? Awgryma Mellou (1996) gall creadigrwydd gael ei feithrin trwy osodiadau addysgol mewn tair ffordd: rhaglenni creadigol, athrawon creadigol a’r ffyrdd o addysgu a’r amgylchedd creadigol.

Dewiswyd yr awyr agored fel amgylchedd i hyrwyddo creadigrwydd gan fod Louv (2014) yn argyhoeddedig bod natur yn ysbrydoli creadigrwydd mewn plentyn gan fynnu delweddu a’r defnydd o’r holl synhwyrau. Cred fod twf o ymchwil yn cysylltu ein hiechyd meddyliol, corfforol ac ysbrydol uniongyrchol at ein cymdeithas â natur mewn ffordd gadarnhaol. Hefyd, yn ôl Tovey (2013) mae amgylched Froebelian yn adlewyrchu barn o blant fel dysgwyr egnïol, creadigol a chymdeithasol. Y mae’n amgylchedd dysgu deinamig y gellir llunio gan blant ac oedolion ac yn ôl Pound (2006) roedd Froebel yn enwog am ei system ‘kindergarten’ a gall gael ei gyfieithu i naill ai ‘children’s garden’ neu ‘garden of children’ sy’n pwysleisio’u farn o blant yn rhyngweithio â natur. Dywed Harriman (2006) fod dysgu oddi fewn pedwar wal yn gysyniad oedolion ac y mae’n ymwneud mwy â rheolaeth na lles y plant. Cytuna Gill (fel y dyfynnir yn Tovey, 2013) y gall eraill effeithio ar yr amser gwaria pant y tu allan, gan ladd ei bwysigrwydd a chreadigrwydd plentyn. Pwysleisia Tester (2016) bod dysgu mewn amgylchedd gwahanol yn newid dysgwyr mewn ffyrdd cadarnhaol. Teimlant yn fwy cyfforddus tu allan i gyfyngiadau’r sefydliad ddosbarth traddodiadol.

Yn olaf, mae’n bwysig i athrawon defnyddio’u creadigrwydd eu hunain i greu amgylchedd cyfoethog felly gan ddefnyddio’r model SCAMPER (fel y dyfynnir yn MindTools, 2018) a defnyddio’r dechneg ‘dileu’ trwy ddileu’r amgylchedd traddodiadol o ddosbarth. Gall hwylusydd ddileu desgiau ysgrifennu am fyrddau gwyn enfawr yn sownd i lawr a waliau'r dosbarth er mwyn i’r plant nodi unrhyw syniadau arnynt a chreu mapiau meddwl a chynnal trafodaethau â’u cyfoedion. Gall cadeiriau cael eu dileu am wagle gan alluogi plant i fod yn rhydd yn eu meddyliau ac yn eu hamgylchedd, oherwydd dywed Wainwright (dim dyddiad) fod rhai plant yn eu cael hi’n anodd eistedd ar gadair a rheoli pensil.

